[{"text_idx": "#000000", "text": "Avatud Kooli tugisu\u0308steem on loodud selleks, et toetada iga o\u0303pilase individuaalset arengut ning pakkuda igale o\u0303ppurile paindlikku ning tema jaoks sobivat o\u0303pet. Avatud Kooli tugisu\u0308steem la\u0308htub igast o\u0303pilasest ning tema abivajadusest, misto\u0303ttu on iga lahendus ja toetamise viis mo\u0303nevo\u0303rra erinev."}, {"text_idx": "#000001", "text": "IAJK \u2013 individuaalse arengu ja\u0308lgimise kaart, mille avab HEVKO o\u0303petaja vo\u0303i pere ettepanekul. Kaardi avamisest teavitatakse pere."}, {"text_idx": "#000002", "text": "IO\u0303K \u2013 individuaalne o\u0303ppekava. Tehakse kas individuaalsetes ainetes vo\u0303i koduo\u0303ppe puhul ko\u0303igi ainetundide jaoks."}, {"text_idx": "#000003", "text": "HEVKO \u2013 hariduslike erivajadustega o\u0303pilaste o\u0303ppe koordineerija. Esmane o\u0303pilase toe koordineerija ja kontakt."}, {"text_idx": "#000004", "text": "Ka\u0308itumise tugikava \u2013 individuaalne eesma\u0308rgistatud plaan, mille eesma\u0308rgiks on toetada o\u0303pilase toimetulekut sotsiaalsetes olukordades."}, {"text_idx": "#000005", "text": "Kooli tugimeeskonda kuuluvad HEVKO ning eesti- ja venekeelne psu\u0308hholoog ja eripedagoog. Lisaks toetavad meie abivajavaid o\u0303pilasi tugio\u0303ppe o\u0303petajad ning kooliva\u0308lised eesti- ja venekeelsed logopeedid. Ko\u0303igi tugispetsialistide kontaktid on leitavad kodulehelt."}, {"text_idx": "#000006", "text": "HEVKO u\u0308lesandeks on koordineerida tugisu\u0308steemi to\u0308o\u0308d, no\u0303ustades nii o\u0303petajaid kui ka peresid ning leides koosto\u0308o\u0308s ko\u0303igi osapooltega o\u0303pilasele sobiv toetamise viis ning monitoorida ja hinnata selle mo\u0303ju. Lisaks koolisisesele koosto\u0308o\u0308le on HEVKO ka esmaseks kontaktiks kooliva\u0308liste spetsialistidega suhtlemisel ning haldab o\u0303pilasega seotud dokumente."}, {"text_idx": "#000007", "text": "Koolipsu\u0308hholoogi u\u0308lesandeks on o\u0303pilase psu\u0308hholoogilise arengu ja o\u0303ppeprotsessis toimetulekut mo\u0303jutavate tegurite hindamine ning koolipere no\u0303ustamine nii igapa\u0308evastes ku\u0308simustes kui ka kriisiolukordades. Koolipsu\u0308hholoog no\u0303ustab o\u0303petajaid, andes omapoolseid soovitusi o\u0303pilase toetamiseks koolipa\u0308eva jooksul."}, {"text_idx": "#000008", "text": "Eripedagoogi u\u0308lesandeks on o\u0303pilase arengu- ja o\u0303pioskuste taseme kindlaks tegemine ja tema arengut mo\u0303jutavate tegurite ning o\u0303pivajaduste va\u0308lja selgitamine. Eripedagoog no\u0303ustab o\u0303petajaid o\u0303ppe planeerimisel ning viib la\u0308bi ka eripedagoogi ru\u0308hma- vo\u0303i individuaaltunde."}, {"text_idx": "#000009", "text": "O\u0303pilane vo\u0303ib vajada ta\u0308iendavat abi, kui olete ma\u0308rganud u\u0308ht vo\u0303i mitut ja\u0308rgnevatest:"}, {"text_idx": "#000010", "text": "Lapsel on raskused keskendumise, ma\u0308lu, lugemise vo\u0303i kirjutamisega\nLapsel on ka\u0308itumisraskused, sagedased on konfliktid kaaslastega\nLapsel esinevad psu\u0308u\u0308hilised probleemid, teistega suhestumine ja u\u0308mbritseva tajumine on raske\nLapsel esineb kooli osas va\u0308ltivat ka\u0308itumist, sagedased on puudumised\nLapsel on muud mured o\u0303ppimises, ka\u0308itumises, omavahelistes suhetes"}, {"text_idx": "#000011", "text": "Tuge vajavate o\u0303ppurite alla loetakse ka andekad o\u0303pilased, kellel on samuti vajalik kohendatud o\u0303pe."}, {"text_idx": "#000012", "text": "Kui tunnete, et o\u0303pilasel vo\u0303ib olla ta\u0308iendav abivajadus, siis esmaseks kontaktiks on Avatud Koolis HEVKO, kes koordineerib koosto\u0308o\u0308d erinevate osapoolte vahel ning KO\u0303P-o\u0303petaja, kes on pere jaoks esmaseks kontaktiks."}, {"text_idx": "#000013", "text": "Esmased sammud o\u0303pilase toetamisel on ja\u0308rgnevad:"}, {"text_idx": "#000014", "text": "Kui koolisisesed u\u0308ldise toe kohandusmeetmed o\u0303pilase puhul mo\u0303ju ei avalda vo\u0303i kui ma\u0308rkame suuremat abivajadust, siis kaasame kooliva\u0308liseid spetsialiste (Rajaleidja, Tallinna O\u0303ppeno\u0303ustamiskeskus) haridussoovituste ning vajadusel otsuste va\u0308ljastamiseks."}]